jkorsvik/nowiki_second_scrape_merged huggingface dataset:
Knut Egil Tøftum

Knut Egil Tøftum (født 21. mars 1973 i Rælingen) er en norsk musiker og bassist. Han er kjent som bassist i Highland Glory, som ble dannet i 2001. Han spilte også i forløperen Phoenix Rizing, som ble dannet 1996 og oppløst i 2001. Han spiller også triangel i bandet. Født og oppvokst på Skårer i Lørenskog. Spilte på LIFA (Lørenskog interesseforening for amatørband)


== Diskografi ==
Rise From the Ashes (1998 som Phoenix Rizing)
Eternal Crusade (2000 som Phoenix Rizing)
From the Cradle to the Brave (2003)
Forever Endeavour (2005)
Twist of Faith (2011)


== Referanser ==
Universitetet i Addis Abeba

Universitetet i Addis Abeba (tidligere Haile Selassie universitet) er et universitet i Etiopia. 
Universitetet har 6 campus i Addis Abeba, og et syvende i Debre Zeit, 45 km utenfor. 
Ved opprettelse i 1950 het det «University College of Addis Ababa»; det ble oppkalt etter daværende keiser Haile Selassie i 1962, og fikk sitt nåværende navn i 1975. Det ble opprettet av den canadiske jesuittpresten Lucien Matte, på oppfordring fra keiseren. I løpet av de to første årene ble et samarbeid med University of London etablert. Universitetet har tildelt mastergrader siden 1979 og doktorgrader siden 1987.


== Referanser ==


== Eksterne lenker ==
Offisielt nettsted 
(en) Addis Ababa University – kategori av bilder, video eller lyd på Commons
Río Reventazón

Reventazón er ei elv i Costa Rica. Den har sitt opphav i det sentrale høylandet og renner 145 km ned til lavlandet ved Det karibiske hav, hvor den flyter sammen med Parisminaelva og videre ut i havet. Sammen danner de to elvene Reventazón–Parismina-nedslagsfeltet.
Den øvre delen av Reventazón er kilden til 25 % av drikkevannet til San Josés byområde. Den er også viktig for kraftproduksjon; de tre reservoarene Cachí (100,8 MW), Angostura (210 MW) og Reventazón (305 MW) står for en stor del av landets elektrisitet.
Reventazón er også ei populær elv for rafting og andre aktiviteter.
Orosi

Orosi er en landsby og et distrikt i provinsen Cartago i Costa Rica, om lag 35 km sørøst for landets hovedstad San José. Den befinner seg langs elva Reventazón i Orosidalen. Den har rundt 500 innbyggere, og har kaffeproduksjon som viktigste næringsvei. Kirken i Orosi, Iglesia de San José de Orosí, fra 1743, er Costa Ricas eldste katolske kirke som fremdeles er i bruk.
Did It Again

«Did It Again», opprinnelig tittelen «Clever Girl (Did It Again)», er den andre singel fra Kylie Minogues album Impossible Princess (1997). Singelen ble en suksess i Australia, nådde nummer 15 og blir sertifisert gull. I Storbritannia nådde singelen nummer 14.
Sangen ble skrevet av Minogue med Steve Anderson og David Seaman på et tidspunkt da hun prøvde å utvikle seg som artist. Hennes duett med Nick Cave «Where the Wild Roses Grow» i 1995 hadde blitt en hit, og duetten hadde hatt betydelige pop og kritisk suksess inkludert fire ARIA Awards. Hun fremførte sangen live med ham på flere festivaler.


== Formater og sporliste ==
Disse formatene og spor oppføringer av store singel utgivelser av «Did It Again».

CD single 1"Did It Again" (Radio Edit) — 4:15
"Tears" — 4:27
"Did It Again" (Did It Four Times Mix) — 5:49
"Some Kind of Bliss" (music video)CD single 2"Did It Again" (Radio Edit) — 4:15
"Did It Again" (Trouser Enthusiasts' Goddess of Contortion Mix) — 10:24
"Did It Again" (Razor-n-Go Mix) — 11:24Kassett-single"Did It Again" (Radio Edit) — 4:15
"Tears" — 4:27Australsk video single"Did It Again" (Video)
"Some Kind of Bliss" (Video)Britisk promo 12" single"Did It Again" (Trouser Enthusiasts' Goddess of Contortion Mix) — 10:24
"Did It Again" (Razor-n-Go Mix) — 11:24


== Eksterne lenker ==
Did It Again på Allmusic
Usme

Usme er en bydel (localidad) sørøst i Colombias hovedstad Bogotá.


== Eksterne lenker ==
Offisielt nettsted 
(en) Usme – kategori av bilder, video eller lyd på Commons
Tunjuelito

Tunjuelito er en bydel (localidad) i Colombias hovedstad Bogotá. Den befinner seg sør for sentrum. I Tunjuelito ligger blant annet Parque Metropolitano El Yunal.


== Eksterne lenker ==
Offisielt nettsted
Fontibón

Fontibón er en bydel (localidad) vest i Colombias hovedstad Bogotá.


== Eksterne lenker ==
Offisielt nettsted 
(en) Fontibón – kategori av bilder, video eller lyd på Commons
Engativá

Engativá er en bydel (localidad) nordvest i Colombias hovedstad Bogotá.


== Eksterne lenker ==
Offisielt nettsted 
(en) Engativá – kategori av bilder, video eller lyd på Commons
Barrios Unidos

Chapinero er en bydel (localidad) nord i Colombias hovedstad Bogotá.


== Eksterne lenker ==
Offisielt nettsted 
(en) Barrios Unidos – kategori av bilder, video eller lyd på Commons
Teusaquillo

Teusaquillo er en bydel (localidad) i Colombias hovedstad Bogotá. Den befinner seg sentralt i byen, nordvest for det historiske sentrum. I Teusaquillo ligger blant annet Parque Metropolitano Simón Bolívar, Estadio El Campín og hovedcampusen til Universidad Nacional de Colombia.


== Eksterne lenker ==
Offisielt nettsted 
(en) Teusaquillo – kategori av bilder, video eller lyd på Commons
Los Mártires

Los Mártires er en bydel (localidad) i Colombias hovedstad Bogotá. Den er en av bydelene som utgjør byens sentrum.


== Eksterne lenker ==
Offisielt nettsted 
(en) Los Mártires – kategori av bilder, video eller lyd på Commons
Puente Aranda

Puente Aranda er en bydel (localidad) i Colombias hovedstad Bogotá. Den befinner seg vest i den sentrale delen av byen. Bydelen er Bogotás industrielle sentrum.


== Eksterne lenker ==
Offisielt nettsted 
(en) Puente Aranda – kategori av bilder, video eller lyd på Commons
Parque El Virrey

Parque Lineal y Corredor Ecológico de Ronda El Virrey, vanligvis omtalt som Parque El Virrey, er en park nord i Bogotá. Parken dekker ett kvartal i bredden, langs Calle 88, den er lang og strekker seg fra Carrera Séptima til Autopista Norte. Parken har tre gangstier, tre sykkelstier, seks lekeplasser og en rekke drikkefontener for både mennesker og kjæledyr. I midten av parken går det en kanal.


== Eksterne lenker ==
(en) Parque Urbano El Virrey – kategori av bilder, video eller lyd på Commons
Batu

Batu (4 307 moh.) er den nest høyeste fjelltoppen i Oromiaregionen og det tredje høyeste i Etiopia. Toppen ligger i Balefjellene og er en del av Bale nasjonalpark.


== Se også ==
Tullu Demtu


== Referanser ==
Erlend Gjerde

Erlend Gjerde (født 11. mai 1978) er en trommeslager og manager fra Arendal, bosatt i Oslo.
Han spilte trommer i Stonegard frem til bandet ble oppløst høsten 2008, og etter dette etablerte han bandet Djerv med vokalist Agnete Kjølsrud som tidligere var i Animal Alpha. Etter Djervs sitt første musikkalbum i 2011 reiste han på Europaturne med bandet samme høst.
Gjerde er også eksport-manager i det norske metal-plateselskapet Indie Recordings.


== Diskografi ==
2005: Stonegard – Arrows
2006: Stonegard – From Dusk Till Doom
2011: Djerv – Djerv


== Referanser ==


== Eksterne lenker ==
(en) Erlend Gjerde på MySpace
(no) Erlend Gjerde hos Groove.no
Religion i Eritrea

Eritrea er et multi-religiøst land med to store religioner, kristendom og islam, som samler grovt halvparten av befolkningen hver. Bare fire trosretninger er offisielt tillatt i Eritrea: islam, den koptiske ortodokse kirke, katolisisme og protestantisme.
Eritrea er sammen med sin sørlige nabo Etiopia et av de første land som i det 4. århundret gjorde kristendommen til statsreligion. Samtidig var det også en av de første muslimske bosetninger i Afrika, hvor en gruppe muslimer flyktet fra forfølgelse i Mekka til kongeriket Aksum.


== Trosretninger ==

De største trossamfunnene i Eritrea er sunni-islam, den koptiske ortodokse kirke og den romerske katolske kirke, som har tilhengere blant om lag 32 %, 55 % respektive 12 % av befolkningen. Grupper som til sammen utgjør mindre enn 2 % av befolkningen, inkluderer protestanter, syvendedagsadventister, Jehovas vitner, buddhister, hinduer og bahaier. Befolkningen i den østlige og vestlige lavlandet er overveiende muslimske, mens det hovedsakelig bor kristne i høylandet. Det er svært få ateister. Religiøs deltakelse er høy blant alle de ni etniske gruppene.
Sveti Jure

Sveti Jure er med sine 1 762 moh. den tredje høyeste fjelltoppen i Kroatia. Fjelltoppen ligger i nasjonalparken og fjellkjeden Biokovo som strekker seg langs kysten fra Split og nedover Makarskarivieraen.
Sveti Jure kan nås med bil langs en bratt vei via innkjøring fra veien mellom Makarska og Vrgorac. Rett nedenfor toppen, som har en 90 meter høyt TV-mast, og et lite kapell ved kanten, er fjellhuset Pod Sv. Jurom. Utsikten strekker seg helt til Monte Gargano i Italia.


== Referanser ==


== Eksterne lenker ==
(en) Sveti Jure – kategori av bilder, video eller lyd på Commons 
Makar-Vošac-Sveti Jure, bilder og kart
Biokovo – Uspon Na Sv. Juro (od Makra preko Vošca), beskrivelse og bilder
Johanne Schmidt-Nielsen

Johanne Schmidt-Nielsen (født 22. februar 1984 i Odense) er generalsekrætar for Red Barnet, og tidligere parlamentarisk leder i danske Folketinget for Enhedslisten. Enhedslisten har flat struktur og da Schmidt-Nielsen i 2009 ble valgt til parlamentarisk leder var det første gang i partiets historie at noen ble valgt til dette vervet. Partiet har ikke noen valgt leder, men Schmidt-Nielsen var i praksis partiets ansikt utad. I mai 2016 tok Pernille Skipper over rollen som parlamentarisk leder.


== Politisk karriere ==
Schmidt-Nielsen startet sin politiske karriere i Danske Gymnasieelevers Sammenslutning, hvor hun var nestleder fra 2002 til 2003. Hun har gjort seg bemerket ved deltakelse i en rekke politiske aksjoner. I forkant av valget i 2007 fikk hun stor oppmerksomhet rundt å ha anmeldt et dansk pornoblad for hallikvirksomhet fordi de hadde med en prostituert som premie i en av sine konkurranser. Under partilederdebatten i 2007 var hun den yngste deltaker i en dansk partilederdebatt noen sinne.
Under folketingsvalget i Danmark 2011 fikk hun 47 002 personstemmer – bare sittende statsminister Lars Løkke Rasmussen fikk flere.Enhedslisten har et rotasjonsprinsipp som gjorde at Schmidt-Nielsen ikke sto på noen valglister under Folketingsvalget 2019.


== Referanser ==


== Eksterne lenker ==
(da) Johanne Schmidt-Nielsen hos Folketinget 
Nettside
Blogg
Wang Chenghui

Wang Chenghui (kinesisk: 王澄慧; pinyin: Wáng Chénghuì), fødsels- og dødsår ukjent, hjemsogn Suizhou (睢州) i Guide By (归德府) i Henan-provinsen, som idag heter Sui Xian (睢县) i Shangqiu By (商丘市). Embetsmann under Qing-dynastiet i Kina, sysselmann i Shanghai 1731–1735.
Wang Chenghui ble keiserlig provinskandidat (举人) i 1702 og keiserlig palasskandidat (进士) i 1703.
I 1707 ble han utnevnt til hovedskriver (主事) for Finansdepartementets (户部) Guangxi-kontor (广西司), en stilling som normalt var plassert i lønnstrinn 6a (正六品).I 1708 avanserte han til ekstraordinær konsulent (员外郎) ved Guangdong-kontoret (广东司) i Finansdepartement, en stilling som normalt var avlønnet i lønnstrinn 5b (從五品). Det var så vanlig for landeiere og forretningsmenn å sikre seg denne stillingen ved å gi rene pengegaver til Hoffet at ordet ekstraordinær ansatt (员外) ble et synonym for rike landeiere. Stillingen innebar ofte svært få arbeidsoppgaver.I 1709 ble han utnevnt til byråsjef (郎中) ved Zhejiang-kontoret (浙江司) av Justisdepartementet (刑部), en stilling som normalt var avlønnet i lønnstrinn 5a (正五品).
I perioden 1710–1722 var han langtidssykemeldt og oppholdt seg i hjemsognet.I 1723 ble han igjen utnevnt til byråsjef (郎中), denne gang ved Guangxi-kontoret av Justisdepartementet (刑部). 
I 1724 ble han introdusert til Hoffet og ble via keiserlig forordning utnevnt til inspektør (监督) ved Xingping-lageret (兴平仓), et viktig korn- og rislager i Beijing.
I 1727 ble han utnevnt til magistrat (知府) i Zhaoqing By (肇庆府) i Guangdong-provinsen, en stilling som normalt var avlønnet i lønnstrinn 4b (從四品).
I 1731 avanserte han til sysselmann i Shanghai.


== Litteratur ==
《雍正朝朱批引见单》，《清代史料丛编》第九辑，中国第一历史档案馆编
Welaita

Welaita eller wolayta (eller Wolaytta; ge'ez: ወላይታ Wolaytta) er en folkegruppe i Etiopia. De utgjør ca.  1,7 millioner, eller 2,31 % av innbyggerne, hvorav 290 000 bor i byer.De snakker wolaytta, som er et omotisk språk. De bor i en egen etnisk basert sone i Region for sørlige nasjoner, nasjonaliteter og folk, sørvest i landet. Welaita-folket hadde en gang et eget kongedømme.


== Referanser ==
Hadiya

Hadiya er en folkegruppe i Etiopia, basert på et gammelt kongerike som er kjent helt tilbake til 1300-tallet. 
De snakker hadiya, som er et kusjittisk språk med 254 000 brukere. De bor i en egen etnisk basert sone i Region for sørlige nasjoner, nasjonaliteter og folk, sørvest i landet. 


== Referanser ==
The Four Aces

The Four Aces er en amerikansk popkvartett som ble populær i 1950-årene. Blant deres sanger som har solgt best er "Love is a Many-Splendored Thing", "Three Coins in the Fountain", "Stranger in Paradise", "Tell Me Why", og "(It's No) Sin". De originale medlemmene var Al Alberts, Dave Mahoney, Lou Silvestri, og Rosario "Sod" Vaccaro.


== Hits ==
"Stranger In Paradise" var på listene i England i 1955.


== Eksterne lenker ==
(en) The Four Aces på Internet Movie Database 
(en) The Four Aces på Discogs 
(en) The Four Aces på MusicBrainz 
(en) The Four Aces på Songkick
Torstein Snekvik

Torstein Snekvik (født 23. mars 2000) er en norsk sanger. Han vant Melodi Grand Prix junior 2010 med sangen «Svikter aldri igjen». Snekvik ga ut sitt debutalbum Ut av det blå 28. oktober 2013.


== Referanser ==
Jillian Michaels

Jillian Michaels (født 18. februar 1974) er en personlig trener fra Los Angeles, California.
Michaels er kjent for sine opptredener som personlige trener fra de amerikanske TV-programmene The Biggest Loser og Losing it with Jillian. Michaels begynte sin karriere som personlig trener fordi hun var overvektig som tenåring. I 2009, på TV-showet The Doctors, viste Michaels frem et fotografi av seg selv da hun var tolv år gammel, da hun veide 79 kg og var 150 cm høy, og hun var dermed 25-30 kilo overvektig. Da hun var tretten år gammel meldte moren henne på et kampsport-kurs. Deretter viet hun seg til å hjelpe overvektige mennesker ned i vekt. 
Michaels gjorde sin debut på den første episoden i sesong 1 av TV-serien The Biggest Loser i 2004. Michaels var trener for flere av dette programmets deltakerne frem til 2006, da hun ble erstattet av Kim Lyons. Hun returnerte til The Biggest Loser i 2007. Sammen med Bob Harper var Michaels også trener i den australske versjonen av samme program. Den 7. desember 2010 annonserte Michaels via Twitter at den ellevte sesongen av showet skulle bli hennes siste. Den 1. juni 2010, debuterte TV-kanalen NBC med en ny spin-off reality-serie kalt Losing it With Jillian. 
Hun returnerte for sesong 14 som hadde premiere i USA 6. januar 2013.


== Eksterne lenker ==
Offisielt nettsted
(en) Jillian Michaels – kategori av bilder, video eller lyd på Commons 
(en) Jillian Michaels på Internet Movie Database 
(en) Jillian Michaels på AllMovie 
(en) Jillian Michaels hos The Movie Database 
Weight Om AOL Health – Diet & Fitness
Jillian Michaels Weight Loss Line
lKFI AM 640
Bob Harper

Bob Harper (født 18. august 1965 i Nashville, Tennessee) er en personlig trener som har vært med i flere sesonger av den amerikanske versjonen av reality-TV-serien The Biggest Loser. Sammen med Jillian Michaels, var Harper også trener i den australske versjonen av samme program.
Harper studerte ved Austin Peay State University i Clarksville, Tennessee. Etter å ha lest boken Skinny Bitch i 2010 ble Harper vegetarianer. Samme år kåret PETA ham til den mest sexy mannlige vegetarianer dette året. Harper har jobbet som personlig trener for flere kjendiser, blant disse er Jennifer Jason Leigh. I begynnelsen av 2010 lanserte Harper nettstedet www.mytrainerbob.com, et nettsted der abonnenter kan diskutere vekttap og motta trening. Suksessen til nettstedet hans førte til utgivelsen av hans første trenings-DVD i mai 2010.


== Referanser ==


== Eksterne lenker ==
(en) Bob Harper på Internet Movie Database 
(en) Bob Harper hos The Movie Database 
(en) Bob Harper på Twitter 
(en) Bob Harper på Facebook 
(en) Bob Harper på Instagram 
MyTrainerBob.com
YouTube Channel
Facebook
Myspace
Michel Roux

Michel Roux (født 19. april 1941 i Charolles i Saône-et-Loire i Frankrike, død 12. mars 2020 i Bray i Berkshire i Storbritannia) var en franskfødt kokk og restauranteier virksom i Storbritannia.


== Liv og virke ==


=== Bakgrunn ===
Roux ble født i departementet Saône-et-Loire, der familien bodde i et rom over bestefarens charcuterie (en delikatesseforretnings spesialisert på kjøttprodukter). Han flyttet til Paris med foreldrene etter den andre verdenskrig. Der etablerte de en delikatessebutikk.


=== Karriere ===
I en alder av 14 år begynte Roux som konditor. Senere fulgte han i sin eldre bror Alberts fotspor for å begynne som kokk. I 1967 åpnet brødrene sin første restaurant i London, Le Gavroche. Til åpningen kom celebriteter som Charlie Chaplin og Ava Gardner. Den påfølgende uken lot Chaplin seg kjøre tvers over byen slik at han skulle kunne innta sine måltider der. La Gavroche ble den første restauranten i Storbritannia som fikk én, to og deretter tre Michelin-stjerner. 
I 1972 åpnet brødrene restauranten Waterside Inn i Bray i Berkshire. 
Roux ble tildelt utmerkelsen Meilleur Ouvrier de France i 1976 og i 2002 ble brødrene utnevnt til offiserer av Order of the British Empire. De mottok også Award of Excellence fra The International Center i New York. I en undersøkelse i 2003 ble Michel og hans bror Albert kåret til de mest innflytelsesrike kokkene i Storbritannia.Roux døde i sitt hjem i Bray 12. mars 2020 etter lengre tids sykdom.


== Referanser ==


== Eksterne lenker ==
(en) Offisielt nettsted 
(en) Michel Roux (French chef) – kategori av bilder, video eller lyd på Commons 
(en) Michel Roux på Internet Movie Database 
(en) 'I love ze souffle, eet reminds me of ze boobs of ze woman', The Observer, søndag 11. juli 2004
Maximiliano Bajter

Maximiliano Bajter (født 1. mars 1986 i Montevideo) er en fotballspiller. Bajter er født og oppvokst i Uruguay, og har blant annet spilt for storklubben Peñarol.


== Referanser ==


== Eksterne lenker ==
(en) Maximiliano Bajter – Transfermarkt 
(en) Maximiliano Bajter – FootballDatabase.eu 
(en) Maximiliano Bajter – Soccerway 
(en) Maximiliano Bajter – FBref 
(es) Maximiliano Bajter – as.com
Strinda Ungdomskorps

Strinda Ungdomskorps er et amatørkorps fra Trondheim.


== Historie ==
Korpsets historie starter i 1924, ved stiftelsen av korpsene Arbeiderbarnas Musikkorps (barnekorps) og Musikkforeningen Nidarholm (amatørkorps). Arbeiderbarnas Musikkorps ble etterhvert til Trondhjems Janitsjar. De to korpsene ble slått sammen i 1962. I 1966 ble Musikkforeningen Nidarholm reetablert, mens det opprinnelige korpset «Musikkforeningen Nidarholm og Trondhjems Janitsjar» fortsatte under navnet Strinda Ungdomskorps. Korpset er i dag et amatørkorps med medlemmer fra 16 til over 70 år.


== Eksterne lenker ==
Korpsets hjemmeside
Musikkforeningen Nidarholm
Carson Kressley

Carson Kressley (født 11. november 1969 i Allentown i Pennsylvania) er en mote-ekspert som var deltakende i de amerikanske TV-programmene Queer Eye og How to Look Good Naked. 
Kressley vokste opp i Orefield i Pennsylvania og ble uteksaminert fra Gettysburg College med en grad i ledelse og kunst i 1991, med æresbevisninger fra Phi Beta Kappa og magna cum laude. Han var også medlem av Alpha Phi Omega. Kressley er en aktiv talsperson for homofiles rettigheter og for dyre-og helserelaterte formål. Kressley var en uttalt tilhenger av Hillary Clinton under hennes kampanje for å bli valgt til president i 2008. Kressley begynte sin karriere som selvstendig stylist og han jobbet for Ralph Lauren fra 1994 til 2002. Han er fremdeles aktiv og synlig på fjernsyn som mote-kritiker eller kommentator. Kressley har ofte dukket opp på The Today Show og E! Network og har snakket om mote under høyprofilerte begivenheter som Oscar og Golden Globe. 
I 2005 var Kressley dommer for missekåringen Miss Universe, som ble sendt live fra Bangkok, Thailand. I mai 2007 var han dommer på reality-serien Crowned: The Mother of All Pageants der flere lag bestående av mor og datter konkurrerte i en skjønnhetskonkurranse med første episode sendt den 12. desember 2007. Han har også dukket opp på Big Brother Australia der han gir råd om mote til deltagerne. Han er dommer på TV-serien True Beauty, sammen med Vanessa Minnillo og Beth Stern. I 2005 gjorde Kressley sin filmdebut i filmen The Perfect Man der han spilte mot skuespillerne Heather Locklear og Hilary Duff.


== Referanser ==


== Eksterne lenker ==
Carson Kressley Official Web Site.
(en) Carson Kressley på Internet Movie Database 
(da) Carson Kressley på Scope 
(fr) Carson Kressley på Allociné 
(en) Carson Kressley på AllMovie 
(en) Carson Kressley hos The Movie Database 
Carson Kressley Biography at Bravo Television.
Carson Kressley profile at NNDB.
Sabena Flight Academy

CAE Global Academy Brussels Sabena Flight Academy (CAE SFA) er et treningssenter for piloter og bakkepersonell i flybransjen.
École d'aviation civile ble offisielt åpnet i 1953. I 2001 etter konkursen til Sabena, ble skolen privatisert. I 2007 ble skolen ble kjøpt av kanadiske gruppen CAE og ble medlem av CAE Global Academy.Senteret tilbyr en rekke treningsmoduler for flyselskaper og flypersonell, fra totale treningspakker til salg av flytid i simulator. Det består av tidligere École d'Aviation civile - en pilotskole med base på Brussel lufthavn (Steenokeerzeel) i Belgia og Phoenix Falcon Field Airport i USA. SFA eies av CAE i Montréal.SFA har fasiliteter og kurs for piloter og bakkepersonell i Norge. I tillegg avholdes det flyskrekk-kurs.


== Flåte ==


== Referanser ==


== Litteratur ==
Nicolas Tenoux (SFA 2011), 6 mois dans la vie d’un Pilote de ligne: Les secrets du quotidien..., 2020, Amazon, 51p., (ISBN  9798637449200), p. 12
Nicolas Tenoux (SFA 2011), 6 months in the life of an Airline pilot: Daily life secrets …, 2020, Amazon, 77p., (ISBN  9798693699175), p. 12


== Eksterne lenker ==
Offisielt nettsted 
CAE
Grevskapet Limburg

Grevskapet Limburg (tysk: Grafschaft Limburg) var et grevskap som eksisterte innenfor det tysk-romerske rike fra 1242 til 1817. Staten var beliggende mellom elvene Lenne og Ruhr og hadde et areal på 118 km².
Aleksandr Galimov

Aleksandr Saidgerejevitsj Galimov, russisk Александр Саидгереевич Галимов (født 2. mai 1985 i Jaroslavl, død 12. september 2011 samme sted) var en russisk profesjonell ishockeyspiller som spilte for Lokomotiv Jaroslavl i KHL.


== Flyulykken i Jaroslavl 2011 ==
7. september 2011 styrtet et Jakovlev Jak-42 passasjerfly med nesten hele Lokomotiv-laget, inkludert Galimov, like utenfor Jaroslavl i Russland. Laget var på vei til Minsk for å spille åpningskampen i serien. Galimov og et medlem av mannskapet var de eneste som overlevde. Galimov befant seg i kritisk tilstand med brannskader over 90 prosent av kroppen. Han døde som følge av skadene 12. september 2011.


== Referanser ==


== Eksterne lenker ==
(en) Aleksandr Galimov – Kontinental Hockey League (KHL) 
(en) Aleksandr Galimov – Eurohockey.com 
(en) Aleksandr Galimov – Hockeydb.com 
(en) Aleksandr Galimov – Eliteprospects.com